
Sihtasutuse Narva Näitused
lõpetamine
1.  Asjaolud ja menetluse käik 
18.04.2008.a. Sihtasutus Narva Näitused oli kantud mittetulundusühingute ja sihtasutuste registrisse registrinumbri 90003663 all. SA Narva Näitused asutajaks oli Narva linn.
23.04.2012.a. edastas SA Narva Näitused juhatus Narva Linnavalitsusele SA Narva Näitused nõukogu 30.03.2012.a. koosoleku protokolli, mis sisaldab nõukogu motiveeritud ettepanekut alustada SA Narva Näitused likvideerimismenetlust seoses sihtasutuse alafinantseerimisega. SA Narva Näitused finantseerimise küsimus vaadati läbi 27.03.2012.a Narva Linnavolikogu linnaarengu ja projektide komisjoni koosolekul, kus toetati komisjoni esimehe ettepanekut – pakkuda SA Narva Näitused nõukogule arutleda sihtasutuse likvideerimise küsimust.
SA Narva Näitused nõukogu on seisukohal, et sihtasutuse 2012. majandusaasta tegevuseks ei ole Narva Linnavolikogu eraldanud piisavalt rahalisi vahendeid, seoses sellega on muutunud küsitavaks sihtasutuse edasine tegevus ja seetõttu oleks otstarbekam sihtasutuse tegevus lõpetada. 
2. Õiguslikud alused

Sihtasutuste seaduse § 43 punkti 1 sihtasutus lõpetatakse asutajate otsusega, kui see asutajate õigus on ette nähtud sihtasutuse põhikirjas. SA Narva Näitused Põhikirja punkti 6.1.2. alusel sihtasutus Narva Näitused lõpetetakse asutaja otsusega Nõukogu motiveeritud ettepaneku põhjal.
Sihtasutuste seaduse § 16 kohaselt sihtasutuse organid on juhatus ja nõukogu. Asutaja ei oma võimu- ega otsustamisõigust sihtasutuse tegevuse korraldamisel. Vastavalt SA Narva Näitused põhikirja punktile 3.3.1. Nõukogu kavandab Sihtasutuse Narva Näitused tegevust ning korraldab Sihtasutuse Narva Näitused juhtimist ja teostab järelvalvet Sihtasutuse Narva Näitused tegevuse üle. Sihtasutuse Narva Näitused pädev organ nõukogu esitas motiveeritud ettepaneku sihtasutuse lõpetamise kohta. Asutajal puudub sihtasutuse organite poolt tehtud otsuste või ettepanekute motiivide kontrollimise õigus. Asutajal puudub ka õigus tühistada sihtasutuse organite otsuseid. Seega ei või Narva linn kontrollida SA Narva Näitused Nõukogu ettepanekut sihtasutuse lõpetamise kohta ning motiivide põhjendatust ega nõustuda esitatud ettepanekuga.     
Sihtasutuse seaduse § 48 kohaselt sihtasutuse lõpetamisel toimub selle likvideerimine (likvideerimismenetlus), kui seaduses ei ole sätestatud teisiti. 
Kohaliku omavalitsuse korralduse seaduse § 22 lõike 1 punkti 24 järgi kuulub volikogu ainupädevusse valla või linna poolt äriühingu ja sihtasutuse asutamise, lõpetamise ning põhikirja kinnitamise ja muutmise küsimuste otsustamine.
Sihtasutuste seaduse § 49 lõike 1 ja SA Narva Näitused põhikirja punkti 6.6. kohaselt SA Narva Näitused likvideerijaks üldkorras peab olema juhatuse liige.
Lähtudes eeltoodust ja arvestades SA Narva Näitused poolt esitatud motiveeritud ettepanekut SA Narva Näitused likvideerimise kohta, tuleb järeldada, et Narva Linnavolikogu on pädev otsustama SA Narva Näitused lõpetamist nõukogu poolt esitatud ettepaneku sihtasutuse lõpetamise kohta motiive kontrollimata.
3. Otsus
3.1 Lõpetada Sihtasutus Narva Näitused registrinumber 90003663 ja algatada Sihtasutuse Narva Näitused likvideerimismenetlust. 
4. Rakendussätted
4.1 Linnavalitsusel teha käesolev otsus teatavaks SA Narva Näitused juhatusele ja Nõukogule.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

